ნარუტოს პერსონაჟების სია
„ნარუტოს“ (იაპონ. ナルト?) მანგას და ანიმეს სერიებში წარმოდგენილია მასაში კიშიმოტოს მიერ შექმნილი უამრავი პერსონაჟი. სერიების მოქმედება ხდება გამოგონილ სამყაროში, სადაც ქვეყნები ერთმანეთს ნინძების მეშვეობით ებრძვიან. უკანასკნელები ფლობელ ჯუცუს ზებუნებრივ თვისებას, რომელსაც ბრძოლისას იყენებენ. სიუჟეტი იყოფა ორ ნაწილად, სახელწოდებებით „ნაწილი I“ და „ნაწილი II“. უკანასკნელის მოქმედება მიმდინარეობს პირველში აღწერილი მოვლენების დასრულებიდან ორნახევარი წლის შემდეგ. ამას მოჰყვა გაგრძელება, „ბორუტო: ნარუტოს შემდეგი თაობა“ (უკიო კოდაჩი). ამ სერიის სიუჟეტური ხაზი უკვე სოფელ კონოჰაკაგურეს ნინძების ცხოვრებას აღწერს. „ნარუტოს“ მთავარი პერსონაჟია ნარუტო უძუმაკი – ენერგიული ნინძა, რომელიც ცდილობს, მოიპოვოს ჰოკაგეს ტიტული და გახდეს კონოჰაგაკურეს ლიდერი. ნარუტოს სხეულში ცხრაკუდა დემონია ჩაბეჭდილი რომელიც განსაკუთრებით I ნაწილში უშლის ხელს თავისი მიზნების მიღწევაში, რადგან მასში დემონია ჩაბეჭდილი და გარშემომყოფი საზოგადოება მას მონსტრად აღიქვამს, მაგრამ საბოლოოდ ნარუტოს მიიღებენ ისეთს როგორიც არის სინამდვილეში. ანიმე/მანგის ადრეულ ეტაპზე ნარუტო მეშვიდე ჯგუფის წევრი ხდება. გუნდში ხვდება თავის მეტოქეს, სასკე უჩიჰას, სიტყვაძუნწ და უჩიჰას კლანის ნიჭიერ „გენიოსს“; საკურა ჰარუნოს, რომელიც თავს ზემოთ შეყვარებულია სასკეზე და კაკაში ჰატაკეს, გუნდის მშვიდ და იდუმალ მეთაურს. სიუჟეტის მსვლელობისას, როდესაც სასკემ გადაწყვიტა სოფლის დატოვება, ნარუტო უმეგობრდება კონოჰაგაკურესა და სხვა სოფლის რამდენიმე ნინძას რომლებთანაც ის ასრულებს მისიებს ჰოკაგეს დავალებით. მას მისიის დროს ხვდება ბევრი უარყოფითი პერსონაჟი, ერთ-ერთია ოროჩიმარუ, კონოჰაკაგურეს ყოფილი ნინძა, რომელიც ცდილობს თავისი მშობლიური სოფლის განადგურებას, ისევე, როგორც კრიმინალური ორგანიზაციის წევრები „აკაცუკიდან“. ნარუტოს შემდეგი თაობის მთავარი პერსონაჟია ბორუტო უძუმაკი, ნარუტოს და ჰინატა ჰიუგას შვილი, რომელიც უერთდება კონოჰამარუს ჯგუფს. ჯგუფს აგრეთვე უერთდებიან სასკეს და საკურას ქალიშვილი სარადა უჩიჰა და ოროჩიმარუს ხელოვნური ინტელექტის მქონე მიცუკი. ჯგუფის მეთაურია კონოჰამარუ, მესამე ჰოკაგეს შვილიშვილი, რომელიც ნარუტოს ბავშვობისას დაუმეგობრდა. სერიალის შემუშავებისას კიშიმოტომ სამი ძირითადი პერსონაჟი შექმნა, როგორც დანარჩენი პერსონაჟების დიზაინის ნიმუშები. იგივე პერსონაჟები მან პირველწყაროების სახით გამოიყენა შონენ-მანგაში, რაც არ მოეწონა ბევრ ანიმეს მწარმოებელს თუ მანგას გამომცემლობას. თუმცა, კიშიმოტოს მიერ შექმნილი პერსონაჟები დადებითად იქნა შეფასებული „შონენის“ სხვა პერსონაჟების ელემენტების ინტეგრირებისთვის (მიუხედავად იმისა, რომ ზოგიერთი გამომცემლობის აზრით, სტერეოტიპულობის მიღმა პერსონაჟის განვითარება არ ხდება). პერსონაჟების ვიზუალურ დეტალზე ბევრ მიმომხილველს უსაუბრია, როგორც აღფრთოვანებით, ასევე უკმაყოფილებით.